
92                                                                                                                                    DR 31.10.2016                                    

 

Saya ingin bertanya di sini, apakah status Akta Nasional Kebangsaan ini dan 
bagaimanakah ianya dapat diaplikasikan dalam konteks negara ini yang selama ini 
diperintah oleh parti-parti politik mengikut kaum dan bukannya mendukung semangat 
masyarakat majmuk Malaysia? Ataupun adakah akta ini dihebohkan dan dikatakan akan 
mengganti Akta Hasutan tetapi terkubur selama-lamanya.   

 Tuan Yang di-Pertua, saya ingin membawa perhatian Dewan yang mulia ini untuk 
mengimbas kembali satu mesyuarat round table yang diadakan di Parlimen ini dengan izin, 
oleh Parliamentarian for Global Action to Abolish the Mandatory Death Penalty tahun lepas 
bulan November yang dihadiri oleh Menteri di Jabatan Perdana Menteri Yang Berhormat 
Batang Sadong dan Menteri Pelancongan Yang Berhormat Padang Rengas. Komitmen 
kerajaan sampai hari ini masih belum termakbul lagi. Setakat ini lebih 600 warga Malaysia 
serta lebih 400 warga asing masih menunggu dijatuhkan hukuman mati di atas pelbagai 
kesalahan di penjara-penjara di Malaysia. Saya ingin mengingatkan Dewan yang mulia ini 
bahawa kerajaan telah menyatakan komitmennya untuk memansuhkan hukuman gantung 
mandatori. Akan tetapi apabila ditanya dalam Dewan ini diberikan pelbagai sebab mengapa 
ianya tidak dapat dilaksanakan buat masa ini.   

 Saya ingin menjelaskan di sini bahawa Ahli-ahli Parlimen, aktivis serta masyarakat 
umum menyokong pemansuhan hukuman gantung ini tidak sama sekali menyokong 
jenayah yang dilakukan dan tidak menuntut agar penjenayah ini dibebaskan. Ini merupakan 
satu tanggapan yang tidak benar dan saya mohon kepada pihak kerajaan untuk 
mengotakan komitmen serta janji untuk memansuhkan hukuman gantung mandatori dan 
memberi proses kepada mahkamah dan hakim. Untuk membuat keputusan yang sah 
mengikut bukti di depan mereka. Malah dalam kes pengedaran dadah di bawah seksyen 
39B, Akta Dadah Berbahaya hukumannya adalah hukuman gantung mandatori dan beban 
pembuktian adalah di atas bahu si tertuduh. Dalam banyak kes tertuduh merupakan 
seorang anak muda lelaki atau perempuan Melayu, Cina, India, Kadazan, Iban, Dayak, Sik 
dari keluarga yang susah, tidak berkemampuan, minoriti dan mangsa ketidakadilan sosial.  

■1830 

Malahan pembunuh Altantuya juga masih bebas. Jika sistem pengadilan di negara 
ini tidak dapat menjalankan tugasnya dengan sempurna atau, dengan izin, is there a 
miscarriage of justice yang hukumannya hukuman gantung, bagaimanakah sesebuah 
kerajaan dapat memperbetulkan kesilapannya itu? Apakah yang kerajaan harus lakukan 
adalah untuk memerangi jenayah dan bukan untuk mencabul nyawa rakyatnya. Itu bukan 
tugas mahupun tanggungjawab sebuah kerajaan.  

 

[Timbalan Yang di-Pertua (Dato' Sri Haji Ismail bin Haji Mohamed Said) 
mempengerusikan Mesyuarat] 

Oleh itu, saya ingin bertanya di sini, bilakah pindaan pemansuhan hukuman 
gantung sampai mati mandatori ini akan dibentangkan dalam Dewan Rakyat? Saya 
berharap usaha mulia dan murni ini akan dilihat dalam penggal ini sebelum Pilihanraya 
Umum Ke-14.  

Tuan Yang di-Pertua, tinggal tiga tahun lebih lagi untuk menjayakan Wawasan 
2020, dan tiga puluh tiga tahun untuk Transformasi Nasional seperti yang dikatakan oleh 
Ahli Parlimen Pekan untuk mencapai status negara maju. Namun, negara ini masih 
dibelenggu dengan kata-kata yang berbaur racist oleh pemimpin-pemimpin di negara kita. 
Saya ingin menggunakan satu contoh ucapan Ahli Parlimen Pekan merangkap Perdana 
Menteri Dato’ Sri Najib dalam Mesyuarat Agung MIC yang ke-70.  

Kata Ahli Parlimen Pekan, “Beliau tidak suka dengan penggunaan istilah “Keling” 
atau pendatang”. Ini pelik Tuan Yang di-Pertua, sama ada Perdana Menteri, dengan izin, 
confused beliau dalam Mesyuarat MIC atau mesyuarat lain kerana kata-kata beliau 
haruslah diucapkan bukan dalam Mesyuarat Agung MIC tetapi kepada segelintir ahli-ahli 
parti di sini yang gemar menggunakan kata-kata kesat “Keling”, “pendatang”, “Tongsan”, 
“apek” dan baru-baru ini oleh anak emas UMNO, Jamal Yunus yang mengeluarkan 
ancaman jenayah, bukan sahaja terhadap BERSIH tetapi terhadap rakyat Malaysia yang 
berbilang bangsa, agama dan budaya.  

 



Saya ingin bertanya di sini, apakah status Akta Nasional Kebangsaan ini dan bagaimanakah ianya dapat diaplikasikan dalam konteks negara ini yang selama ini diperintah oleh parti-parti politik mengikut kaum dan bukannya mendukung semangat masyarakat majmuk Malaysia? Ataupun adakah akta ini dihebohkan dan dikatakan akan mengganti Akta Hasutan tetapi terkubur selama-lamanya. Tuan Yang di-Pertua, saya ingin membawa perhatian Dewan yang mulia ini untuk mengimbas kembali satu mesyuarat round table yang diadakan di Parlimen ini dengan izin, oleh Parliamentarian for Global Action to Abolish the Mandatory Death Penalty tahun lepas bulan November yang dihadiri oleh Menteri di Jabatan Perdana Menteri Yang Berhormat Batang Sadong dan Menteri Pelancongan Yang Berhormat Padang Rengas. Komitmen kerajaan sampai hari ini masih belum termakbul lagi. Setakat ini lebih 600 warga Malaysia serta lebih 400 warga asing masih menunggu dijatuhkan hukuman mati di atas pelbagai kesalahan di penjara-penjara di Malaysia. Saya ingin mengingatkan Dewan yang mulia ini bahawa kerajaan telah menyatakan komitmennya untuk memansuhkan hukuman gantung mandatori. Akan tetapi apabila ditanya dalam Dewan ini diberikan pelbagai sebab mengapa ianya tidak dapat dilaksanakan buat masa ini. Saya ingin menjelaskan di sini bahawa Ahli-ahli Parlimen, aktivis serta masyarakat umum menyokong pemansuhan hukuman gantung ini tidak sama sekali menyokong jenayah yang dilakukan dan tidak menuntut agar penjenayah ini dibebaskan. Ini merupakan satu tanggapan yang tidak benar dan saya mohon kepada pihak kerajaan untuk mengotakan komitmen serta janji untuk memansuhkan hukuman gantung mandatori dan memberi proses kepada mahkamah dan hakim. Untuk membuat keputusan yang sah mengikut bukti di depan mereka. Malah dalam kes pengedaran dadah di bawah seksyen 39B, Akta Dadah Berbahaya hukumannya adalah hukuman gantung mandatori dan beban pembuktian adalah di atas bahu si tertuduh. Dalam banyak kes tertuduh merupakan seorang anak muda lelaki atau perempuan Melayu, Cina, India, Kadazan, Iban, Dayak, Sik dari keluarga yang susah, tidak berkemampuan, minoriti dan mangsa ketidakadilan sosial. #1830 Malahan pembunuh Altantuya juga masih bebas. Jika sistem pengadilan di negara ini tidak dapat menjalankan tugasnya dengan sempurna atau, dengan izin, is there a miscarriage of justice yang hukumannya hukuman gantung, bagaimanakah sesebuah kerajaan dapat memperbetulkan kesilapannya itu? Apakah yang kerajaan harus lakukan adalah untuk memerangi jenayah dan bukan untuk mencabul nyawa rakyatnya. Itu bukan tugas mahupun tanggungjawab sebuah kerajaan. [Timbalan Yang di-Pertua (Dato' Sri Haji Ismail bin Haji Mohamed Said) mempengerusikan Mesyuarat] Oleh itu, saya ingin bertanya di sini, bilakah pindaan pemansuhan hukuman gantung sampai mati mandatori ini akan dibentangkan dalam Dewan Rakyat? Saya berharap usaha mulia dan murni ini akan dilihat dalam penggal ini sebelum Pilihanraya Umum Ke-14. Tuan Yang di-Pertua, tinggal tiga tahun lebih lagi untuk menjayakan Wawasan 2020, dan tiga puluh tiga tahun untuk Transformasi Nasional seperti yang dikatakan oleh Ahli Parlimen Pekan untuk mencapai status negara maju. Namun, negara ini masih dibelenggu dengan kata-kata yang berbaur racist oleh pemimpin-pemimpin di negara kita. Saya ingin menggunakan satu contoh ucapan Ahli Parlimen Pekan merangkap Perdana Menteri Dato' Sri Najib dalam Mesyuarat Agung MIC yang ke-70. Kata Ahli Parlimen Pekan, "Beliau tidak suka dengan penggunaan istilah "Keling" atau pendatang". Ini pelik Tuan Yang di-Pertua, sama ada Perdana Menteri, dengan izin, confused beliau dalam Mesyuarat MIC atau mesyuarat lain kerana kata-kata beliau haruslah diucapkan bukan dalam Mesyuarat Agung MIC tetapi kepada segelintir ahli-ahli parti di sini yang gemar menggunakan kata-kata kesat "Keling", "pendatang", "Tongsan", "apek" dan baru-baru ini oleh anak emas UMNO, Jamal Yunus yang mengeluarkan ancaman jenayah, bukan sahaja terhadap BERSIH tetapi terhadap rakyat Malaysia yang berbilang bangsa, agama dan budaya.